en fi en da da en en da da en it et da en de de da da en en da da en it et da en de de da da da da en el en da da da en en en en sv da en da da da en da da en en da da da gl da en da en en sv da en en da da da da da da en en sv da en da da da en da da en en da da da da en de en da en it en pl nl pl en en en sv da en da da da da da da da en en sv da en da da da en da en en da da da da da da da da da id en sv da en da da da en da da en en da da da da da da da sv en sv da en da da da en da da en en da da da da da gl en en sv da en da da da nb da da en el en da da en da en sv da en da da da en da da en en da da da da da da da da gl en da en sv da en da da da da en en
SPEEDWAY: Holsted Tigers har to udsatte matcher, og dem er der nu sat dato på.
Matchen i Outrup mod Region Varde køres fredag 2. september, mens opgøret i Fjelsted skal køres onsdag 7. september.
FODBOLD: På et mål af Mikkel Schmidt kort før dommerens slutsignal lykkedes det for Bække SF at hente uafgjort 2-2 i aftenens hjemmekamp i serie 4 mod Vamdrup IF.
Kampen var kun fire minutter gammel, da Malthe Bak Andersen bragte Bækkeholdet foran 1-0, men den føring holdt kun et par minutter, og midt i anden halvleg kom gæsterne foran med 2-1.
(tryk på annoncen og se mere)
Også i anden spillerunde hentede Vejens nyoprykkede serie 3 hold en sejr.
I aftenens hjemmekamp mod Seest blev det til en sikker sejr på 3-1 efter 1-0 ved pausen.
Emil Knudsen indledte scoringen, inden Anders Meyer og Kasper Nottelmann gjorde det til 3-0.
Umiddelbart efter blev det 1-3, og Seest havde for første gang i kampen nogle farlige angreb, men der blev ikke scoret yderligere.
Vejen-holdet skal i kamp igen tirsdag aften, hvor det gælder udekampen mod Bramdrupdam GIF, der er rykket ned fra serie 2.
Tre gange kunne Vejenholdet juble over scoringer.
Har Seest-spilleren haft fat i Emil Sørensens trøje. Mon ikke, men der blev dømt frispark den anden vej - altså til Seest.
Basketballklubben i Vejen, BKV'81, står i weekenden som arrangør af en tre-nationers basketballturnering.
Det er basketball-forbundet, der endnu engang har placeret stævnet, NSDBC, i Vejen Idrætscenter.
Tidligere har der været fire lande med, men i år har Holland meldt fra, så det er Danmark, Tyskland og Sverige, der dyster.
Det er de respektive landes U15-landshold for både piger og drenge, der mødes over de tre dage, hvor det er landenes talenter, der kan opleves.
(tryk på annoncen og se mere)
SPEEDWAY: Der var spænding til det sidste i aftenens ligamatch i Holsted.
Opgøret mod Team Fjelsted blev en meget tæt affære, hvor Holsted Tigers til sidst trak det længste strå og vandt med 43-40.
(læs videre under annoncen)
(tryk på annoncen og se mere)
Holsted Tigers blev sat under pres allerede i heat tre, hvor både Marius Nielsen og senere Lasse Bjerre blev udelukket, og resultat af heatet derfor blev 5-0 til gæsterne.
- Siden da var matchen helt tæt frem mod de afgørende nomineringsheat. Her præsterede Lasse Bjerre en fantastisk heatsejr i heat 13, hvor han stort set på målstregen passerede gæsternes Peter Kildemand.
- Derefter var det op til Rasmus Jensen og Jacob Thorsell at afgøre matchen i heat 14, og selvom gæsternes Frederik Jakobsen vandt heatet, var en anden- og tredjeplads til Rasmus og Jacob nok til at sikre den samlede sejr, skriver klubben på sin hjemmeside.
Holsted Tigers: 43 point
Rasmus Jensen - 14
Jacob Thorsell - 13+1
Lasse Bjerre - 8+1
Thomas Jørgensen - 6+3
Marius Nielsen - 2+1
Team Fjelsted: 40 point
Frederik Jakobsen - 13
Hans Andersen - 10+1
Peter Kildemand - 10+1
Kasper Andersen - 5
Stian Vithen Nielsen - 2
Skrevet af Leif Christensen
Publiceret: 10. august 2022
Lagde ud med sejr
FODBOLD: Vejens bedste fodboldspillere kom godt fra start på efterårssæsonen efter oprykningen til serie 3.
Aftenens udekamp mod Kolding IF blev vundet med 4-2 efter 1-1 ved pausen.
Hjemmeholdet scorede først, inden Emil Sørensen først udlignede og midt i anden halvleg bragte Vejen foran med 2-1.
KIF fik udlignet til 2-2, inden Anders Meyer bragte Vejen SF foran med 3-2. Inden slutsignalet blev det 4-2, og det var igen med Emil Sørensen i målscorerens rolle, så han lagde ud med hattrick.
Fredag aften får Vejen besøg af Seest BK, der også lagde ud med en sejr på 4-2.
(tryk på annoncen og se mere)
Skrevet af Leif Christensen
Publiceret: 9. august 2022
Spillere fra 60 klubber
Holsted Golfklub har i uge 31 afholdt »billig uge 31« med golfere fra stort set hele landet.
- Spillere fra hele 60 golfklubber i Danmark tog turen til Holsted for at spille en runde golf på vores velplejede og skønne bane for en flad 100-lap incl. mad efter runden, lyder det fra klubben.
(tryk på annoncen og se mere)
Det var tredje gang, klubben arrangerede »billig uge 31«, som ligger fast den sidste uge af skolernes sommerferie, den første uge i august.
- Med den opbakning der er til arrangementet, med omkring 900 golfspillere på fem dage, er det lige som slået fast, at arrangementer er kommet for at blive, siger baneudvalgsformand og medarrangør Carsten Møllgaard.
Det kan dog kun lade sig gøre i kraft af de mange frivillige medhjælpere, som klubben har til rådighed.
- Der er en hel fantastisk klubånd ved et sådant arrangement, siger Carsten Møllgaard, og det kan også mærkes af de mange positive tilkendegivelser fra gæstespillerne, som er benovet over den store frivillige indsats, der ydes i klubben.
Mange gæster har været med de tidligere år og meddeler ved afrejse, at de kommer igen til næste år på grund af den hyggelige atmosfære og banens tilstand.
- Det er med stor glæde og tilfredshed at se så mange gæstespillere, siger Carsten Møllgaard, som har lavet en top 10 liste over antal spillere fra deltagende klubber.
De øverste på listen er Esbjerg Golfklub med 65 spillere, Varde Golfklub med 67 spillere og helt i top Kaj Lykke Golfklub med 138 spillere.
- Dejligt at se så mange gæster fra vore naboklubber, noterer Carsten Møllgaard.
»Uge 31« blev sluttet af med en frivilligheds-match for alle frivillige hjælpere med efterfølgende fællesspisning og hyggeligt samvær i klubben.
Skrevet af Leif Christensen
Publiceret: 8. august 2022
Vil med i toppen
I foråret rykkede Vejen op i serie 3, men dermed er målet ikke nået.
Klubben vil gerne højere op.
(læs videre under annoncen)
(tryk på annoncen og se mere)
- Jeg håber da, at vi igen kan blande os i toppen, lyder det fra træner Klaus Nielsen.
Han erkender, at hans kendskab til modstanderne i efteråret er begrænset.
- Vi er kommet i en spændende pulje, og det kan være svært at se, hvilke forventninger vi skal have, siger Klaus Nielsen til migogvejen.
Samlet ønsker han at lægge flere »lag« på spillet, og det samlede resultat skal så vise sig.
I forhold til foråret må Vejen undvære Chris Pagh i målet. Han er blevet opereret i menisken, og i stedet har Thomas Christensen lovet at hjælpe.
Vejenholdet får en aktiv start på efterårssæsonen med to kampe i denne uge.
Tirsdag aften gælder det kampen om de første point, hvor det gælder udekampen mod Kolding IF, mens Seest B gæster Vejen Stadion fredag aften.
Skrevet af Leif Christensen
Publiceret: 8. august 2022
Fra skole til skole
Sommerferien synger på sidste vers.
I denne uge er der dog 57 piger og drenge i alderen 6-14 år, der har tyvstartet skolestarten.
(læs videre under annoncen)
(tryk på annoncen og se mere)
De har deltaget på »Fodbold- og events« fodboldskole i Vejen.
- Vi har haft 57 piger og drenge i alderen 6-14 år med, fortæller skoleleder Daniel Pedersen på kunstgræsbanen ved Vejen Idrætscenter.
Han har sammen med seks andre trænere stået i spidsen for arrangementet og glæder sig:
- Det har været mega-forrygende, og deltagerne har virkelig været gode kammerater overfor hinanden, siger Daniel Pedersen til migogvejen.
Skolen var arrangeret i samarbejde med Vejen Sportsforening, der tidligere i mere end 25 år har afviklet DBU-fodboldskoler.
Skrevet af Leif Christensen
Publiceret: 7. august 2022
Sæsonen er i gang
FODBOLD: Efterårssæsonen er i gang.
Fredag aften lød startskuddet, da Brørup GFs nyoprykkede serie 4 hold havde fordel af hjemmebane i lokalopgøret mod Bække SF.
Kampen bød på fem scoringer, hvor Brørup-holdet vandt med 4-1 fordelt med to scoringer fra både Andreas Schmidt og Lucian Deac Titus.
Efter den første halv time var Brørup i front med 3-0, inden Mikkel Schmidt reducerede for Bække.
Fredag aften får Bække SF besøg af Vamdrup IF, mens Brørup skal på besøg i Vorbasse lørdag eftermiddag.
FODBOLD: Søndag blev der spillet træningskamp mellem Røddings serie 1 hold og det nyoprykkede serie 2 hold fra Føvling/Stenderup UI.
Opgøret sluttede uafgjort 3-3.
(tryk på annoncen og se mere)
Skrevet af Leif Christensen
Publiceret: 7. august 2022
I foråret kunne Føvling-spillerne juble over oprykning fra serie 3.
Nu gælder det så kampene om point i serie 2.
(læs videre under annoncen)
(tryk på annoncen og se mere)
- Målsætningen er klart at blive i rækken.
Sådan lyder det fra træner Allan Fogh, der også i efteråret står i front for Føvling/Stenderup UI.
- Vi skal have spillet holdet sammen i en ny formation, så vi står godt rustet til de kommende sæsoner, lyder det videre.
I forhold til truppen er der ikke de store ændringer.
- Vi har et par spillere, som er flyttet væk bl.a. for at studere og på en længere rejse i efteråret. Til gengæld er et par andre spillere steppet op og har  trænet fint op til sæsonen, noterer Allan Fogh.
- Vi er dog ramt af lidt skader i truppen, men forventer, at de vil være klar indenfor en måneds tid, lyder det videre.
Føvlingholdet får comeback i serie 2 på søndag, hvor det gælder udekampen mod Blåbjerg BK.
Det ser ud til at blive en vanskelig start for Føvlingholdet, da Blåbjerg sluttede foråret på andenpladsen i serie 2.
Allan Fogh står også i efteråret i spidsen for Føvling/Stenderup UI, der nu spiller i serie 2.
Skrevet af Leif Christensen
Publiceret: 7. august 2022
Side 4 ud af 148
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing